रितु कहती हैं, ‘‘मैं बहुत कम उम्र से जानती थी कि मैं पत्रकारिता की पढ़ाई करना चाहती हूँ।’’ इस बारे में विस्तार से बताते हुए वे कहती हैं कि कुछ भी उन्हें उसकी इस इच्छा को पूरी करने से रोक नहीं पाया। वे आगे कहती हैं, ‘‘जब मैं छोटी थी तो वीडियो मुझे किसी अन्य माध्यम के मुकाबले सबसे अधिक प्रेरित और प्रभावित करता था। इसलिये मैंने फिल्म निर्माण की शिक्षा पूरी करने के बाद ब्लूमबर्ग टीवी के साथ नौकरी करनी शुरू कर दी। वहां पर मैं छोटे व्यवसायों, पर्यावरणीय मुद्दों, कृषि, सामाजिक मुद्दों आदि से संबंधित लघु वृत्तचित्र बनाने का काम करती थी। रितु के लिये ये प्रारंभिक मुकाबले कुछ नया खोजने की तरह थे जिन्होंने उन्हें इस क्षेत्र में और अधिक करने के लिये प्रेरित किया। ‘‘एक बड़े टीवी चैनल के साथ करने का दूसरा पहलू यह है कि वहां पर घटनाक्रम बहुत तेजी के साथ बदलता है और खबरों को बहुत तेजी के साथ बाहर आना होता है जिसकी वजह से हम जिन समाचारों की शूटिंग कर रहे होते हैं उनके बारे में विस्तार से जानने का समय ही नहीं होता है।’’ इसी वजह से उन्होंने वर्ष 2010 में इस नौकरी को छोड़ दिया और स्वतंत्र रूप से काम करना शुरू कर दिया।